Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 1952. évi III. törvény tartalmazza. A vizsgált ügyben a meghatalmazás formailag hibás volt, nem az elõírt adatokat
Paragraph Index: 614

1952. évi III. törvény tartalmazza. A vizsgált ügyben a meghatalmazás formailag hibás volt, nem az elõírt adatokat tartalmazta, emiatt jogszerûen utasította el az adatkezelõ egészségügyi intézmény a megismerési kérelmet. (340/A/2002) A vizsgálatokon túl említést kell tenni a nagy visszhangot kiváltó HIV-szûrés újraszabályozása körüli vitáról, a biztos ezzel kapcsolatos állásfoglalását a jogszabály-véleményezésekrõl szóló fejezet tartalmazza. Munkáltatók Változni látszik az elõzõ évek tendenciája, amely szerint a munkáltatók adatkezelését érintõ beadványok száma évrõl évre nõ. Az ilyen panaszok és konzultációs kérdések száma az elmúlt évben elmaradt a korábbi évek adataitól. Feltûnõ, hogy 2002-ben többnyire ugyanazok a kérdések és panaszok merültek fel mind a munkavállalók, mind a munkáltatók részérõl, amelyeket az adatvédelmi biztos korábban már megválaszolt. Minderre különösebb magyarázatot nem tudunk adni, talán 2002-ben az emberek figyelmét sokkal inkább a közélet kötötte le, a szûkebb környezetükben folyó adatkezelésekre kevesebb figyelmet fordítottak. 2002-ben a tipikusnak számító beadványok között is érkezett jó néhány meglepõ, a munka világát érintõ beadvány. Minden évben újra és újra felmerülõ kérdés, hogy mit kell a munkáltatónak tennie abban az esetben, ha a meghirdetett állás betöltésére jelentkezõ pályázatát elutasítja. A pályázók egy lehetséges munkahely reményében szinte bármilyen személyes adatot hajlandók megadni, elutasításukat követõen azonban már sérelmesnek tartják, hogy az õket nem foglalkoztató szervezet kezeli azokat. Egy áruházlánc jogásza kérte az adatvédelmi biztos állásfoglalását arra vonatkozóan, mi a teendõ a munkahelyre történõ felvételi eljárást követõen a felvett személyes adatokkal abban az esetben, ha a munkaviszony nem jön létre. Beszámolt arról, hogy a célhozkötöttség követelményének megfelelõen a felvételi eljárás lezárultát követõen a sikertelenül pályázók adatait törlik, ez azonban akadályozza õket abban, hogy a törlés után az érintettet az Avtv. 12. §-ában meghatározottak szerint tájékoztatni tudják az adatkezelésrõl, valamint a pályázók esetleges diszkriminációs panaszaik esetén nem tudják megindokolni az elutasító döntést. Az adatvédelmi biztos az elsõ felvetésre adott válaszában kifejtette, hogy a személyes adatok törlését követõen az adatkezelõ már nem adatkezelõ, így – amennyiben a személyes adatokat korábban harmadik személynek nem továbbította – az Avtv. 12. §-a szerinti tájékoztatást nem is kell az érintett számára megadnia, illetõleg az érintett érdeklõdésére azt a választ kell adnia, hogy rá vonatkozó adatot nem kezel. Ha azonban történt adattovábbítás, akkor az adattovábbítási nyilvántartás adatait (kinek, milyen célból továbbították a személyes adatokat) az érintettel közölni kell, ez a nyilvántartás ugyanis nem törlendõ a felvételre jelentkezéskor megadott személyes adatokkal együtt. A beadványozó másik felvetésére adott válaszában a biztos rámutatott arra, hogy a munkaerõ-felvétel esetében az érintettek személyes adatait a munkaerõ-felvételi eljárás lefolytatása (az alkalmasság megítélése, az esetleges felvétel elõkészítése, vagy az esetleges jogviták rendezése) céljából kezeli a munkáltató. A cél az eljárás lefolytatásával szûnik meg, az adatokat ekkor kell az Avtv.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes